1.pielikums

Latvijas Nacionālā kultūras centra nolikumam

Konkurss „Starptautiskā folkloras festivāla „Baltica 2025” tēma”

**Konkursa „Starptautiskā folkloras festivāla „Baltica 2025” tēma”**

**PIETEIKUMS**

|  |
| --- |
| **Informācija par dalībnieku** |
| Vārds, uzvārds vai dalībnieka nosaukums: |  |
| Personas kods vai dalībnieka reģistrācijas numurs: |  |
| Kontaktpersonas tālrunis: |  |
| Kontaktpersonas e-pasta adrese: |  |

Ar šo apliecinu savu dalību minētajā konkursā un apstiprinu, ka esmu iepazinies ar tās nolikumu, un piekrītu visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apliecinu, ka visa sniegtā informācija ir patiesa.

|  |  |
| --- | --- |
| Vārds, uzvārds: |  |
| Amats: |  |
| Paraksts: |  |
| Datums: |  |

2.pielikums

Latvijas Nacionālā kultūras centra nolikumam

Konkurss „Starptautiskā folkloras festivāla „Baltica 2025” tēma”

**Konkursa „Starptautiskā folkloras festivāla „Baltica 2025” tēma”**

**DARBA UZDEVUMS**

Konkursa darba uzdevums: Sagatavot un iesniegt starptautiskā folkloras festivāla „Baltica 2025” (turpmāk – Festivāls) tēmas aprakstu, kā arī Festivāla tēmas pamatojumu un tās saistību ar tradicionālo kultūru, folkloru un starptautiskā folkloras festivāla „Baltica” vēsturi.

Folkloras festivāla „Baltica” tēmas 1988.-2022. ir bijušas sekojošas:

1988. SAULE

1991. ĢIMEŅU GODI

1994. SAULE, PASAULE, VIŅSAULE

1997. CILVĒKS UN DARBS

2000. JŪRA

2003. ZEME

2006. MŪSMĀJAS

2009. ZĪMES

2012. CEĻŠ

2015. MANTOJUMS

2018. ZIEDĒŠANA. JĀŅI

2022. SPĒLE

Gatavojot Festivāla tēmu, ir jāņem vērā šādi nosacījumi:

1. Konkursa dalībniekam ir iespēja brīvi izvēlēties Festivāla tēmu, bet iespējams izvēlēties arī kādu no tēmām, ko piedāvājuši Folkloras nozares pārstāvji, aizpildot Latvijas Nacionālā kultūras centra (turpmāk – Centrs) folkloras eksperta izsūtītās anketas. Piedāvātās tēmas, kuras nozares pārstāvji piedāvā īstenot Festivālā ir:
* Mežs. Upes. Jūra. Daba. Cilvēka mijiedarbība ar dabu.
* Ģimene. Dzimta. Vecāki un bērni.
* Prieks. Lustīga dzīvošana.
* Personība kā vērtība (teicēji, tradīciju nesēji un glabātāji). Dzīvās vērtības un dzīvais mantojums.
* Darbs. Darbība. Mijiedarbība.
1. Starptautiskais folkloras festivāls „Baltica” ir formās daudzveidīgs, un izpildījumā spilgts kultūras notikums, kas prezentē nozari atbilstoši tradīcijai, akcentējot nozares izcilību un kvalitāti.
2. Starptautiskais folkloras festivāls „Baltica” misija:
* atgādināt par Baltijas vienotību un tradicionālās kultūras vērtībām (kopīgais, atšķirīgais, savdabīgais);
* atspoguļot savu un pasaules kultūras mantojumu;
* patības meklējums, garīgās telpas attīrīšana, piederības izjūta, pretstats globalizācijai;
* nemateriālā kultūras mantojuma sinkrētisms, dažādu tā izpausmju formu lietošana (daudzveidība) un iedzīvināšana 21.gs.kontekstā;
* izpēte, lokālās tradīcijas pārzināšana un tās prezentēšana; vērtības, kas izmantojamas festivālā: dabiskais, vienkāršība, atvērtība (arī pret citādo) un (sabiedrības) iesaistīšana.
* Saglabāt un tālāk nodot kultūras mantojumu, pārradot to lietojumā.
1. Festivāla dalībnieki ir visu paaudžu un dzimumu pārstāvji, jo īpaši ģimenes, kas dzīvo līdzi festivāla norisēm, t.sk. :
* folkloras kopas, etnogrāfiskie ansambļi un lauku kapelas, kas 2024. gadā Centra rīkotajā Festivāla skatē ir saņēmis atbilstošu vērtējumu.
* latviešu diasporas folkloras kopas;
* ārvalstu folkloras kopas;
* Latvijas un ārvalstu stāstnieki;
* tautas muzikanti;
* amatnieki un tautas lietišķās mākslas meistari.
1. Izstrādājot Festivāla tēmas aprakstu, kā arī Festivāla tēmas pamatojumu un tās saistību ar tradicionālo kultūru, folkloru un starptautiskā folkloras festivāla „Baltica” vēsturi, jāņem vērā, ka:
* Festivāla dalībnieki ir dažādas sabiedrības grupas, no kurām katrai ir savas zināšanas, pieredze un piesaiste folkloras materiālam, tādēļ, izvēloties tēmu, jānodrošina tās uztveramība un dažādas interpretācijas iespējas.
* Tā kā Festivāls ir starptautiskas nozīmes pasākums, jānodrošina tēmas interpretācija arī citu tautu tradicionālās kultūras kontekstā.
* Jāizvairās no ļoti šauras tēmas pieteikuma, kas liegtu iespēju visiem sagatavot programmas, smeļoties materiālu un iedvesmu savas lokālās tradīcijas ietvaros.
* Jāņem vērā iepriekšējo starptautiskā folkloras festivāla „Baltica” tēmas, atkārtošanās nav vēlama.